01/07/2014 | Administración LocalMunicipal
Boiro
Aprobacion definitiva expte. modificación Ordenanza fiscal axuda a domicilio

Por Decreto da Alcaldía de data 23 de xuño de 2014 elevouse a definitivo o acordo adoptado polo Pleno desta Corporación en sesión de data 8 de maio de 2014 relativo á aprobación inicial do expediente de modificación da Ordenanza Fiscal reguladora do prezo público do servizo de axuda a domicilio, xa que logo non se teñen presentado alegacións durante o prazo de exposición ao público (30 días hábiles). De conformidade co previsto no artigo 70.2 da Lei 7/1985, do 2 de abril, Reguladora das bases do réxime local, en relación co artigo 17.2 do R. D. Lexislativo 2/2004 do 5 de marzo, Texto Refundido da Lei Reguladora das facendas locais, procédese á publicación do acordo e do texto das modificacións aprobadas definitivamente: “PRIMEIRO.- Elevar a definitivo o acordo de aprobación inicial do expediente de modificación da Ordenanza Fiscal reguladora do prezo público do servizo de axuda a domicilio, aprobado no Pleno da Corporación en sesión do 8 de maio de 2014. SEGUNDO.- Que se proceda á publicación no Boletín Oficial da Provincia do acordo de aprobación así como do texto íntegro da modificación aprobada, en cumprimento do disposto no apartado 4º do artigo 17, do texto refundido da lei reguladora das facendas Locais, sen que entre en vigor a modificación ata a súa publicación TERCEIRO.- Dar conta ó Pleno da Corporación na vindeira sesión que celebre.” Os criterios de participación no financiamento do SAF polos obrigados ao seu pagamento será: 1.- Para aquelas persoas usuarias dependentes valoradas con dereito de atención recoñecido, aplicarase a seguinte táboa, na que se expresa o copago en termos de porcentaxe sobre a capacidade económica da persoa usuaria e en función da intensidade do servizo asignado: 2.-Para as persoas que non teñen o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que establece a Lei 39/2006: 3.- Nos casos en que, por renuncia parcial expresa da persoa usuaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo, as horas reais prestadas de servizo de axuda no fogar sexan inferiores a cantidade expresada en cada columna da táboa anterior para o grao correspondente, a cantidade a pagar será minorada proporcionalmente á diminución das horas efectivas de servizo.4.- En ningún caso o importe da participación económica a ingresar pola persoa usuaria no concepto de participación no custo do servizo poderá exceder o 90% do custo do servizo determinado en termos de prezo/hora.5.- No caso de que a entidade local asuma tamén a prestación, a persoas dependentes valoradas con dereito de atención, das atencións e servizos complementarios do nivel básico do servizo de axuda no fogar regulados no artigo 14.2 do decreto 149/2013, do 5 de setembro, a efectos de facer efectiva a obriga de participar no custo do servizo por parte das persoas usuarias, aplicará a seguinte táboa, na que se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: 5.- Para a determinación da capacidade económica da persoa usuaria, terase en conta a situación económica acreditada polo/a interesado/a na documentación presentada para a iniciación do procedimento do grao de dependencia, dacordo co establecido no artigo 21 do Decreto 15/2010, de 4 de febreiro. A estes efectos, si a persoa usuaria se atopa no suposto previsto no artigo 16.3 do Decreto 149/2013, de 5 de setembro, a esixencia do requisito de presentación de declaración do imposto da renda das persoas fisicas será substituída pola presentación de certificación actualizada da percepción de pensións, prestacións ou subsidios públicos das que sexa beneficiaria.6.- A capacidade económica da persoa usuaria será determinada na resolución do programa individual de atención que, de acordo co previsto no artigo 38.2 do Decreto 15/2010, de 4 de febreiro, incluirá un pronunciamento expreso sobre a participación do usuario/a no custo do servizo.” Boiro, 23 de xuño de 2014. Asdo. O alcalde-Presidente Juan José Dieste Ortigueira